The repository administrator has not yet configured an RDF license.
ОИВ ИНФЕКЦИЯСИ ЛЯМБЛИОЗ ВА БЛАСТОЦИСТОЗ БИЛАН КЕЧГАНДА АЛЛЕРГИК ҲОЛАТНИ БАҲОЛАШ
Мазкур тадқиқотда ОИВ инфекцияси лямблиоз ва бластоцистоз билан кечганда беморларда аллергик клиник белгилар таҳлили келтирилган. Ичак паразитозлари – лямблиоз ва бластоцистоз аниқланган 170 нафар ОИВ инфекцияли беморлар, лямблиоз ва бластоцистоз лаборатор ташхисланган 33 нафар ОИВ инфекциясиз беморлар назорат гуруҳини ташкил қилди. Ичак паразитозлари лаборатор ташхисланмаган 30 нафар ОИВ инфекцияли бемор алоҳида назорат гуруҳини ташкил қилди. Жами 233 нафар бемор тадқиқот гуруҳларини ташкил қилди. Мазкур тадқиқотда умумклиник: бемор шикоятлари, анамнез ва объектив; лаборатор: копроовоскопия, серологик ва молекуляр-генетик усуллардан фойдаланилди. Аллергопатологиялар ва аллергик жараёнларнинг жадал ривожланиши ичак паразитозлари (лямблиоз, бластоцистоз) билан кечадиган ОИВ инфекциясининг асосий кўринишларидан бири бўлиб, бу ҳолат ОИВ инфекцияси бластоцистоз билан кечганда, лямблиоз билан кечганга нисбатан кўп қайд қилинади.
HTML Summary of #51622 ОИВ ИНФЕКЦИЯСИ ЛЯМБЛИОЗ ВА БЛАСТОЦИСТОЗ БИЛАН КЕЧГАНДА АЛЛЕРГИК ҲОЛАТНИ БАҲОЛАШ